Latvijas Lielo pilsētu asociācijas izziņa iebildumiem/ priekšlikumiem par noteikumu projektu “Grozījumi Ministru kabineta 2016. gada 13. decembra noteikumos Nr. 788 „Noteikumi par atkritumu savākšanas un šķirošanas vietām””

	Nr.
p.k.
	Lpp.
	Esošā redakcija
	Iebildumi/ priekšlikumi

	1. 
	2.
	6. Izteikt 10. punktu šādā redakcijā:
    “10. Minimālie pieļaujamie atkritumu izvešanas biežumi atkritumu savākšanas un šķirošanas vietās:
    “10.1. savākšanas punktā atkritumus izved:
      10.1.1. bioloģiski noārdāmos atkritumus, izņemot dārzu un parku atkritumus:
10.1.1.1. ne retāk kā reizi trijās dienās vasaras periodā (aprīlī, maijā, jūnijā, jūlijā, augustā un septembrī) un reizi nedēļā ziemas periodā (janvārī, februārī, martā, oktobrī, novembrī un decembrī);
[bookmark: _Hlk66463227]10.1.1.2. atbilstoši līgumā par atkritumu apsaimniekošanu, kas noslēgts starp atkritumu radītāju un sadzīves atkritumu apsaimniekotāju, kuru normatīvajos aktos par atkritumu apsaimniekošanu noteiktajā kārtībā izvēlējusies pašvaldība, noteiktajam atkritumu izvešanas biežumam, ja savāc individuālajā dzīvojama mājā vai viensētā radītos atkritumus, taču tas nedrīkst būt mazāks par sadzīves atkritumu izvešanas biežumu;
    10.1.2. pārējos (sadzīves, tai skaitā dārzu un parku atkritumus, un elektrisko un elektronisko iekārtu) atkritumus – ne retāk kā vienu reizi divos mēnešos;
    10.2. savākšanas laukumā un šķirošanas un pārkraušanas stacijā atkritumus izved:
    10.2.1. bioloģiski noārdāmos atkritumus, izņemot dārzu un parku atkritumus – ne retāk kā reizi trijās dienās vasaras periodā (aprīlī, maijā, jūnijā, jūlijā, augustā un septembrī) un reizi nedēļā ziemas periodā (janvārī, februārī, martā, oktobrī, novembrī un decembrī),
[bookmark: _Hlk66466336]    10.2.2. pārējos atkritumu veidus, kas noteikti šo noteikumu 12.4. apakšpunktā, un dārzu un parku atkritumus – ne retāk kā vienu reizi trīs mēnešos;
    10.3. būvniecības atkritumu savākšanas laukumā un metāllūžņu noliktavā atkritumus uzglabā atbilstoši izsniegtajā atļaujā norādītajiem termiņiem un apjomiem, un izved ne retāk kā vienu reizi trīs mēnešos.”

	Šobrīd grozījumos ir plānots noteikt “ne retāk kā reizi trijās dienās vasaras periodā un reizi nedēļā ziemas periodā” daudzdzīvokļu mājām. Dažos gadījumos tas var būt pārāk bieži un var radīt liekas izmaksas iedzīvotājiem, nosakot par pienākumu izvest atkritumu konteinerus, kuri nav pietiekami piepildīti. Uzskatām, ka pašvaldības ir spējīgas noteikt izvešanas biežumu un var veikt pielāgojumus, lai izvešanas biežums, kas pārsniedz 72 stundas nerada problēmas ne tikai privātmājās, bet arī daudzdzīvokļu mājās. Tāpat ir jāņem vērā, ka vieni noteikumi nederēs visām apdzīvotajām vietām un ir jāņem vērā konkrētās teritorijas apbūvi, iedzīvotāju skaitu, blīvumu un citus aspektus, kurs vislabāk pārzin konkrētā pašvaldība.
Ņemot vērā minēto, ierosinām apvienot punktus 10.1.1.1. un 10.1.1.2, nosakot pašvaldībām iespējas noteikt izvešanas biežumu gan privātmājām, gan daudzdzīvokļu mājām. Piedāvājam šādu redakciju:
    “10. Minimālie pieļaujamie atkritumu izvešanas biežumi atkritumu savākšanas un šķirošanas vietās:
    “10.1. savākšanas punktā atkritumus izved:
      10.1.1. bioloģiski noārdāmos atkritumus, izņemot dārzu un parku atkritumus:
      10.1.1.2. atbilstoši līgumā par atkritumu apsaimniekošanu, kas noslēgts starp atkritumu radītāju un sadzīves atkritumu apsaimniekotāju, kuru normatīvajos aktos par atkritumu apsaimniekošanu noteiktajā kārtībā izvēlējusies pašvaldība, noteiktajam atkritumu izvešanas biežumam, taču tas nedrīkst būt mazāks par sadzīves atkritumu izvešanas biežumu;
      10.1.2. pārējos (sadzīves, tai skaitā dārzu un parku atkritumus, un elektrisko un elektronisko iekārtu) atkritumus – ne retāk kā vienu reizi divos mēnešos;
      10.2. savākšanas laukumā un šķirošanas un pārkraušanas stacijā atkritumus izved:
      10.2.1. bioloģiski noārdāmos atkritumus, izņemot dārzu un parku atkritumus – ne retāk kā reizi trijās dienās vasaras periodā (aprīlī, maijā, jūnijā, jūlijā, augustā un septembrī) un reizi nedēļā ziemas periodā (janvārī, februārī, martā, oktobrī, novembrī un decembrī);
      10.2.2. pārējos atkritumu veidus, kas noteikti šo noteikumu 12.4. apakšpunktā, un dārzu un parku atkritumus – ne retāk kā vienu reizi trīs mēnešos;
      10.3. būvniecības atkritumu savākšanas laukumā un metāllūžņu noliktavā atkritumus uzglabā atbilstoši izsniegtajā atļaujā norādītajiem termiņiem un apjomiem, un izved ne retāk kā vienu reizi trīs mēnešos.”

	2. 
	Noteikumu projekts neparedz grozījumus
	Rosinām pievienot vēl vienu grozījumu noteikumos, lai norādītu, ka šie noteikumi neattiecas uz juridiskām un fiziskām personām, kas veic kolektīvo kompostēšanu slēgtās komposta kastēs, ja kopējais komposta apjoms nepārsniedz 3 m3. (https://likumi.lv/ta/id/287396-noteikumi-par-atkritumu-savaksanas-un-skirosanas-vietam). 
Mazizmēra komposta instalācijas, ko var ieviest un apsaimniekot gan izglītības iestādes, gan biedrības, gan arī maza izmēra daudzdzīvokļu mājas ir alternatīva industriālajai kompostēšanai, bet šobrīd tik vienkāršas lietas kā kopējas slēgtas komposta kastes ieviešana ir pretrunā šiem noteikumiem
Aicinām papildināt noteikumus ar 2.8. punktu šādā redakcijā: 
“2.8. juridiskām un fiziskām personām, kas veic kolektīvo kompostēšanu, kas tiek veikta slēgtās komposta kastēs, ja kopējais komposta apjoms nepārsniedz 3 m3”.

